pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​"อนุทิน" ชี้เพิ่มทางเลือกฟอกไตด้วยเครื่องฟรี 1 ก.พ. ช่วยลดค่าใช้จ่าย ทำได้ทุก รพ. ที่มีบริการ
วันศุกร์ที่ 28 มกราคม 2565
​"อนุทิน" ชี้เพิ่มทางเลือกฟอกไตด้วยเครื่องฟรี 1 ก.พ. ช่วยลดค่าใช้จ่าย ทําได้ทุก รพ. ที่มีบริการ
รองนายกรัฐมนตรีและรัฐมนตรีว่าการกระทรวงสาธารณสุข เผย ได้เพิ่มทางเลือกผู้ป่วยไตวายเรื้อรังสามารถฟอกไตด้วยเครื่องฟรี ตั้งแต่วันที่ 1 ก.พ. ช่วยลดค่าใช้จ่ายครอบครัว การเลือกวิธีฟอกไตขึ้นกับข้อบ่งชี้และความเหมาะสมของผู้ป่วย
วันนี้ (28 มกราคม 2565) ที่กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังหารือร่วมกับ นพ.เกียรติภูมิ วงศ์รจิต ปลัดกระทรวงสาธารณสุข นพ.จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ (สปสช.) นพ.สุรศักดิ์ กันตชูเวสศิริ นายกสมาคมโรคไตแห่งประเทศ และนายธนพลธ์ ดอกแก้ว นายกสมาคมเพื่อนโรคไตแห่งประเทศไทย ถึงการเพิ่มทางเลือกฟอกไตด้วยเครื่องโดยไม่เสียค่าใช้จ่าย ตั้งแต่วันที่ 1 กุมภาพันธ์ 2565 ว่า จากการลงพื้นที่โรงพยาบาลต่างจังหวัด พบผู้ป่วยโรคไตที่ได้รับความเดือดร้อนจากการฟอกไตด้วยเครื่อง ซึ่งต้องเสียค่าใช้จ่ายเพิ่มครั้งละ 1,500 บาท บางรายต้องฟอกไตสัปดาห์ละ 3 ครั้ง ทําให้เป็นภาระครอบครัวอาจต้องกู้เงินมารักษา จึงหารือกับปลัดกระทรวงสาธารณสุข และเลขาธิการ สปสช. ร่วมกันดูแลผู้ป่วยให้ครอบคลุมการรักษาทั้งหมด ไม่ต้องมีค่าใช้จ่ายเพิ่มเติม เพื่อบรรเทาความเดือดร้อนของผู้ป่วย
"จากนี้ กระทรวงสาธารณสุขจะเร่งทําความเข้าใจกับแพทย์เรื่อง 30 บาทรักษาได้ทุกโรค ซึ่งโรคไตคนไทยป่วยกันมาก ส่วน สปสช. จะเตรียมงบประมาณมาดูแล โดยการเปลี่ยนมาฟอกไตด้วยเครื่องขึ้นกับข้อบ่งชี้ทางการแพทย์และความเหมาะสมกับการใช้ชีวิตของผู้ป่วย สามารถเข้ารับบริการได้ในสถานพยาบาลทุกแห่งที่มีหน่วยบริการล้างไต" นายอนุทินกล่าว
นายอนุทินกล่าวว่า แม้จะเพิ่มทางเลือกในการฟอกไตด้วยเครื่องโดยไม่มีค่าใช้จ่าย แต่ทุกฝ่ายเห็นตรงกันว่าการรณรงค์ให้คนรักษาสุขภาพ ห่างไกลจากโรคไตเป็นแนวทางที่ดีที่สุด ต้องมีวิธีดําเนินชีวิต การปฏิบัติตน หรือการบริโภคที่ไม่ทําให้เกิดโรค และต้องช่วยกันผลักดันค่านิยมการบริจาคอวัยวะซึ่งจะช่วยเหลือเพื่อนมนุษย์ได้จํานวนมาก เช่น การเปลี่ยนไต จะช่วยให้ผู้ป่วยกลับมามีคุณภาพชีวิตดียิ่งขึ้น เมื่อคนมีสุขภาพแข็งแรง ก็จะช่วยขับเคลื่อนให้ประเทศชาติและเศรษฐกิจแข็งแกร่งขึ้นด้วย
.................
รัฐบาลไทย-ข่าวทำเนียบรัฐบาล-ครม.อนุมัติเพิ่มราคากลางรับซื้อน้ำนมดิบหน้าโรงงาน 1.50 บาท/กก. หลังไม่ได้ปรับราคามากว่า 8 ปี ช่วยผู้เลี้ยงโคนมที่มีต้นทุนการผลิตเพิ่มขึ้น
วันอังคารที่ 23 สิงหาคม 2565
ครม.อนุมัติเพิ่มราคากลางรับซื้อน้ํานมดิบหน้าโรงงาน 1.50 บาท/กก. หลังไม่ได้ปรับราคามากว่า 8 ปี ช่วยผู้เลี้ยงโคนมที่มีต้นทุนการผลิตเพิ่มขึ้น
ครม.อนุมัติเพิ่มราคากลางรับซื้อน้ํานมดิบหน้าโรงงาน 1.50 บาท/กก. หลังไม่ได้ปรับราคามากว่า 8 ปี ช่วยผู้เลี้ยงโคนมที่มีต้นทุนการผลิตเพิ่มขึ้น
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 23 สิงหาคม 2565 ว่า ครม.อนุมัติปรับเพิ่มราคากลางรับซื้อน้ํานมดิบ ณ หน้าโรงงานแปรรูปผลิตภัณฑ์นม จากเดิม 19 บาทต่อกิโลกรัม เป็น 20.50 บาทต่อกิโลกรัม ตามที่กระทรวงเกษตรและสหกรณ์เสนอ หลังจากไม่ได้ปรับราคากลางรับซื้อน้ํานมดิบมาตั้งแต่ปี 2557 เพื่อช่วยเหลือเกษตรกรโคนมที่ได้รับผลกระทบจากราคาต้นทุนวัตถุดิบอาหารสัตว์และค่าขนส่งน้ํานมดิบที่ปรับตัวสูงขึ้นอย่างต่อเนื่อง โดยให้มีผลนับตั้งแต่วันที่กระทรวงพาณิชย์อนุญาตให้ผู้ประกอบการนมพาณิชย์ปรับราคาจําหน่ายผลิตภัณฑ์นมในตลาดได้ และให้กระทรวงพาณิชย์พิจารณาการปรับขึ้นราคาผลิตภัณฑ์นมให้เหมาะสมสอดคล้องกับต้นทุนการผลิตที่เพิ่มสูงขึ้นของผู้ประกอบการ ทั้งนี้ กรมปศุสัตว์จะจัดทําโครงการให้ความช่วยเหลือเกษตรกรผู้เลี้ยงโคนมในด้านอื่นๆ และเสนอให้ ครม.พิจารณาต่อไป
รัฐบาลไทย-ข่าวทำเนียบรัฐบาล-ธ.ก.ส.เตือนอย่าหลงเชื่อเพจอ้างพากู้โครงการสานฝันสร้างอาชีพ พร้อมเรียกเก็บค่าดำเนินการ ยันไม่เกี่ยวข้องกับ ธ.ก.ส.
วันจันทร์ที่ 23 พฤษภาคม 2565
ธ.ก.ส.เตือนอย่าหลงเชื่อเพจอ้างพากู้โครงการสานฝันสร้างอาชีพ พร้อมเรียกเก็บค่าดําเนินการ ยันไม่เกี่ยวข้องกับ ธ.ก.ส.
กรณีที่มีสื่อสังคมออนไลน์ที่ใช้เพจเฟสบุ๊คชื่อ Bee Kunyanut AlohaLenso ได้เผยแพร่ข้อมูลการชักชวนให้เข้าร่วมโครงการสานฝันสร้างอาชีพ
นายสมเกียรติ กิมาวหา รองผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า กรณีที่มีสื่อสังคมออนไลน์ที่ใช้เพจเฟสบุ๊คชื่อ Bee Kunyanut AlohaLenso ได้เผยแพร่ข้อมูลการชักชวนให้เข้าร่วมโครงการสานฝันสร้างอาชีพ โดยมีการโชว์ภาพกิจกรรมการประชุมชาวบ้าน เพื่อนับถอยหลังเตรียมเปิดกองทุนคนละแสน และอ้างว่าผู้สมัครจะได้รับสิทธิ์กู้เงินจากโครงการสานฝันสร้างอาชีพของ ธ.ก.ส. เพื่อยกระดับรายได้เกษตรกร ดอกเบี้ย 3 ปีแรก 4% ต่อปี = 4,000 ต่อปี 2 ปีแรก สามารถส่งแต่ดอกเบี้ยได้ ตกเดือนละ 333 - 334 บาท/เดือน ผู้ที่ติดเครดิต ติดแบล็คลิสต์ มีหนี้เสีย สามารถสมัครเข้าร่วมได้หมด ยกเว้นหนี้ ธ.ก.ส. ซึ่งทางเพจอ้างว่า จะเป็นผู้จัดทําเอกสารให้ พร้อมมีการเรียกเก็บค่าดําเนินการจํานวน 2,500 บาท และต้องจัดซื้อสารบํารุงดิน 20,000 บาท ด้วยนั้น
ธ.ก.ส. ขอแจ้งว่า ข้อมูลดังกล่าวไม่เป็นความจริงแต่อย่างใด และเพจดังกล่าว ไม่มีส่วนเกี่ยวข้องกับ ธ.ก.ส. จึงขอให้เกษตรกรลูกค้าและประชาชนทั่วไปอย่าหลงเชื่อ หรือเข้าร่วมเด็ดขาด ทั้งนี้ โครงการสานฝันสร้างอาชีพ เป็นโครงการสินเชื่อ ธ.ก.ส. ที่มุ่งสนับสนุนให้กับผู้ที่ต้องการเงินไปลงทุนประกอบอาชีพ ในวงเงิน ไม่เกิน 100,000 บาท ซึ่งผู้กู้ไม่ต้องจ่ายเงินค่าดําเนินการใด ๆ ทั้งสิ้น ผู้ที่สนใจสามารถติดต่อโดยตรงที่ ธ.ก.ส. สาขาใกล้บ้าน หรือสอบถามรายละเอียดของโครงการได้ที่ ธ.ก.ส. ทุกสาขาทั่วประเทศ หรือสอบถามข้อมูลเพิ่มเติม Call Center 02 555 0555 ได้ตลอด 24 ชั่วโมง ทั้งนี้ ธ.ก.ส. จะดําเนินการเอาผิดกับผู้ที่แอบอ้างดังกล่าวตามกฏหมายต่อไป
รัฐบาลไทย-ข่าวทำเนียบรัฐบาล-นายกฯ สั่งดูแลเส้นทางจราจร ที่จะไปงาน “มอเตอร์โชว์” ลดปัญหาการจราจรคับคั่งและรถติดบนทางด่วน คาดวันนี้ ยังมีประชาชนจำนวนมากเข้าชมงาน พร้อมกำชับผู้เข้าร่วมงานต้องป้องกันตนเอง
วันจันทร์ที่ 28 มีนาคม 2565
นายกฯ สั่งดูแลเส้นทางจราจร ที่จะไปงาน “มอเตอร์โชว์” ลดปัญหาการจราจรคับคั่งและรถติดบนทางด่วน  คาดวันนี้ ยังมีประชาชนจํานวนมากเข้าชมงาน  พร้อมกําชับผู้เข้าร่วมงานต้องป้องกันตนเอง
นายกฯ สั่งดูแลเส้นทางจราจร ที่จะไปงาน “มอเตอร์โชว์” ลดปัญหาการจราจรคับคั่งและรถติดบนทางด่วน  คาดวันนี้ ยังมีประชาชนจํานวนมากเข้าชมงาน  พร้อมกําชับผู้เข้าร่วมงานต้องป้องกันตนเองปฏิบัติตามมาตรการสาธารณสุขอย่างเคร่งครัด
วันนี้ (27 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งหน่วยงานที่เกี่ยวข้อง เตรียมพร้อมอํานวยความสะดวกในเส้นทางจราจร ที่จะเดินทางไปงานมอเตอร์โชว์ อิมแพค เมืองทองธานีเพื่อลดปัญหาจราจรติดขัดบนทางด่วน หลังได้รับรายงานเมื่อวานนี้ ตั้งแต่เปิดงาน-ช่วงบ่ายมีรถสะสมบนทางด่วนกว่า 400 เมตรและการจราจรติดขัดบนทางด่วนนานกว่า 30 นาที ในวันนี้ ซึ่งยังเป็นวันหยุดสุดสัปดาห์ คาดว่า จะมีประชาชนเข้าร่วมชมงานเป็นจํานวนมากจึงขอให้ทั้งตํารวจภูธร จ.นนทบุรี การทางพิเศษแห่งประเทศไทยร่วมกับจังหวัดนนทบุรี ติดตามสภาพการจราจร เพื่ออํานวยความสะดวกการเดินทาง ใช้รถ ใช้ถนนของประชาชน ขณะเดียวกัน ยังกําชับให้ผู้จัดงานและเจ้าหน้าที่ประจําบูธภายในงาน ต้องปฏิบัติตามมาตรการสาธารณสุขในการป้องการแพร่ระบาดโควิด-19 อย่างเคร่งครัด รวมทั้งประชาชนที่จะเข้าร่วมชมต้องป้องกันตนเองขั้นสูงสุดด้วย
“นายก ฯ ใส่ใจ ห่วงใยพี่น้องประชาชนที่วางแผนจะไปชมงาน มอเตอร์โชว์ หรือกิจกรรมต่างๆ ในช่วงนี้ “การ์ดอย่าตก”และเน้นดูแลตนเองขั้นสูงสุด พร้อมย้ําผู้จัดงาน ประสานทุกหน่วยงาน เตรียมความพร้อมเส้นทางจราจร สถานที่จอดรถ ไม่ให้กระทบต่อประชาชนที่สัญจรไปมาตามปกติ ที่สําคัญต้องปฏิบัติตามมาตรความปลอดภัยสาธารณสุข ที่สอดคล้องกับข้อกําหนดของ ศบค. ในการควบคุมและเฝ้าระวังการแพร่ระบาดโควิด-19 อย่างเคร่งครัดด้วย” นายธนกรกล่าว
.................
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 7 – 13 มกราคม 2565
วันศุกร์ที่ 14 มกราคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่  7 – 13 มกราคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่  7 – 13 มกราคม 2565 พบการกระทําผิด จํานวน 770 คดี คิดเป็นเงินค่าปรับ 12.65 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 7 – 13 มกราคม 2565) พบว่ามีการกระทําผิด จํานวน 770 คดี คิดเป็นเงินค่าปรับ 12.65 ล้านบาท โดยแยกเป็น สุรา จํานวน 419 คดี ค่าปรับ 4.04 ล้านบาท ยาสูบ จํานวน 274 คดี ค่าปรับ 6.35 ล้านบาท ไพ่ จํานวน 17 คดี ค่าปรับ 0.13 ล้านบาท น้ํามันและผลิตภัณฑ์น้ํามัน จํานวน 18 คดี ค่าปรับ 0.25 ล้านบาท น้ําหอม จํานวน 5 คดี ค่าปรับ 0.12 ล้านบาท รถจักรยานยนต์ จํานวน 25 คดี ค่าปรับ 0.68 ล้านบาท และสินค้าอื่น ๆ จํานวน 12 คดี ค่าปรับ 1.08 ล้านบาท โดยมีของกลางแยกเป็นน้ําสุรา จํานวน 5,351.504 ลิตร ยาสูบ จํานวน 25,622 ซอง ไพ่ จํานวน 531 สํารับ น้ํามันและผลิตภัณฑ์น้ํามัน จํานวน 23,760.000 ลิตร น้ําหอม จํานวน 936 ขวด รถจักรยานยนต์ จํานวน 28 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม – 13 มกราคม 2565 พบว่ามีการกระทําผิด จํานวน 7,780 คดี คิดเป็นเงินค่าปรับ 154.02 ล้านบาท โดยแยกเป็น สุรา จํานวน 4,059 คดี ค่าปรับ 34.78 ล้านบาท ยาสูบ จํานวน 2,814 คดี ค่าปรับ 80.18 ล้านบาท ไพ่ จํานวน 117 คดี ค่าปรับ 1.41 ล้านบาท น้ํามันและผลิตภัณฑ์น้ํามัน จํานวน 189 คดี ค่าปรับ 14.72 ล้านบาท น้ําหอม จํานวน 39 คดี ค่าปรับ 1.52 ล้านบาท รถจักรยานยนต์ จํานวน 401 คดี ค่าปรับ จํานวน 9.03 ล้านบาท และสินค้าอื่น ๆ จํานวน 161 คดี ค่าปรับ 12.38 ล้านบาท โดยมีของกลางแยกเป็นน้ําสุรา จํานวน 54,830.705 ลิตร ยาสูบ จํานวน 1,701.752 ซอง ไพ่ จํานวน 6,209 สํารับ น้ํามันและผลิตภัณฑ์น้ํามัน จํานวน 457,918.000 ลิตร น้ําหอม จํานวน 66,342 ขวด รถจักรยานยนต์ จํานวน 484 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/745-2565-7-13-2565-2
รัฐบาลไทย-ข่าวทำเนียบรัฐบาล-คลังเตือนข่าวปลอม แจงไม่ได้มีการจ่ายเงินเยียวยารอบใหม่ 15,000 บาท
วันศุกร์ที่ 3 ธันวาคม 2564
คลังเตือนข่าวปลอม แจงไม่ได้มีการจ่ายเงินเยียวยารอบใหม่ 15,000 บาท
ตามที่มีข้อความส่งต่อกันในสื่อสังคมออนไลน์ต่าง ๆ เกี่ยวกับประเด็นรัฐบาลเตรียมจ่ายเงินเยียวยาให้แก่เจ้าบ้าน 15,000 บาท ซึ่งประเด็นดังกล่าวนั้น เป็นข้อมูลข่าวปลอมอันเป็นเท็จ
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ตามที่มีข้อความส่งต่อกันในสื่อสังคมออนไลน์ต่าง ๆ เกี่ยวกับประเด็นรัฐบาลเตรียมจ่ายเงินเยียวยาให้แก่เจ้าบ้าน 15,000 บาท ซึ่งประเด็นดังกล่าวนั้น เป็นข้อมูลข่าวปลอมอันเป็นเท็จ
“กรณีที่มีการแชร์ข้อมูลถึงมาตรการเยียวยารอบใหม่ ใครเป็นเจ้าบ้าน รับเงิน 15,000 บาททางกระทรวงการคลัง โดยสํานักงานเศรษฐกิจการคลัง ตรวจสอบแล้วพบว่าข้อมูลข้างต้นไม่เป็นความจริง ขณะนี้ กระทรวงการคลังยังคงใช้ชุดมาตรการเยียวยาเดิมที่เคยออกมาก่อนหน้านี้ เช่น โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 3 โครงการเพิ่มกําลังซื้อให้แก่ กลุ่มผู้ต้องการความช่วยเหลือเป็นพิเศษ และยังไม่ได้มีมาตรการเยียวยาใหม่ ๆ ออกมา
ดังนั้นขอให้ประชาชนอย่าหลงเชื่อ และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ และเพื่อให้ประชาชนได้รับข้อมูลข่าวสารจากกระทรวงการคลัง สามารถติดตามได้ที่เว็บไซต์ www.mof.go.th หรือโทร.1689”
สํานักงานเศรษฐกิจการคลัง
โทร. 02 273 9020
รัฐบาลไทย-ข่าวทำเนียบรัฐบาล-รมว.สุชาติ ร่วมแสดงความยินดีพิธีเปิดศูนย์ปฏิบัติการอัจฉริยะหนุนการจ้างงานของเอคเซนเซอร์
วันพุธที่ 10 สิงหาคม 2565
รมว.สุชาติ ร่วมแสดงความยินดีพิธีเปิดศูนย์ปฏิบัติการอัจฉริยะหนุนการจ้างงานของเอคเซนเซอร์
รมว.สุชาติ ร่วมแสดงความยินดีพิธีเปิดศูนย์ปฏิบัติการอัจฉริยะหนุนการจ้างงานของเอคเซนเซอร์
วันที่10สิงหาคม2565นายสุชาติชมกลิ่นรัฐมนตรีว่าการกระทรวงแรงงานกล่าวแสดงความยินดีและความร่วมมือระหว่างกระทรวงแรงงานและเอคเซนเซอร์เนื่องในโอกาสพิธีเปิดศูนย์ปฏิบัติการอัจฉริยะเพื่อธุรกิจของบริษัทเอคเซนเซอร์ประเทศไทยโดยมีนายอาคมเติมพิทยาไพสิฐรัฐมนตรีว่าการกระทรวงการคลังเป็นประธานณอาคารสาทรไพร์มชั้น12Aถนนนราธิวาสราชนครินทร์
นายสุชาติกล่าวว่าแรงงานไทยเป็นหนึ่งในทรัพยากรมนุษย์ที่มีศักยภาพและมีฝีมือดังนั้นการมุ่งพัฒนาทักษะการเพิ่มพูนความรู้โดยเฉพาะในด้านเทคโนโลยีดิจิทัลและนวัตกรรมเพื่อให้แรงงานไทยเป็นแรงงานแห่งอนาคตพร้อมก้าวเข้าสู่อุตสาหกรรมในเศรษฐกิจใหม่และในเขตพัฒนาพิเศษต่างๆเป็นเรื่องที่ทางกระทรวงแรงงานให้ความสําคัญเป็นอย่างยิ่งดังนั้นการเข้ามาของศูนย์ฯนี้จึงจะก่อให้เกิดการกระตุ้นการจ้างงานตามความต้องการเพิ่มมากขึ้นการพัฒนาทักษะแรงงานให้เป็นแรงงานคุณภาพที่ตอบโจทย์และสนับสนุนNew S – Curveได้อย่างตรงเป้าหมายของภาคการผลิตการส่งเสริมความร่วมมือด้านแรงงานระหว่างประเทศรวมไปถึงการบริการจัดการแรงงานต่างด้าวอย่างเป็นระบบเพื่ออํานวยความสะดวกในการเข้ามาทํางานในประเทศไทยให้แก่คนต่างด้าวที่มีสมรรถนะสูงส่งผลช่วยลดการขาดแคลนแรงงานทั้งในภาคการผลิตและภาคบริการเป็นต้น
นายสุชาติกล่าวต่อว่าผมเชื่อว่าศูนย์ปฏิบัติการอัจฉริยะเพื่อธุรกิจนี้จะก่อให้เกิดอาชีพที่สร้างคุณค่าให้กับเศรษฐกิจของประเทศในหลากหลายอัตราตลอดจนการนําเอาผู้เชี่ยวชาญจากต่างประเทศที่มีทักษะอันเป็นเลิศในด้านเทคโนโลยีและนวัตกรรมเข้ามาทํางานในประเทศไทยนั้นจะช่วยส่งเสริมการเรียนรู้และการถ่ายโอนทักษะจําเป็นต่างๆให้กับแรงงานหรือบุคลากรในประเทศเพื่อสร้างทรัพยากรมนุษย์สู่การเป็นประชากรของโลกหรือGlobal Citizenตามกรอบยุทธศาสตร์การพัฒนาทรัพยากรมนุษย์ของประเทศโดยกระทรวงแรงงานที่เชื่อมโยงกับยุทธศาสตร์ชาติระยะ20ปีรวมถึงกรอบร่างแผนพัฒนาเศรษฐกิจและสังคมแห่งชาติฉบับที่13ทั้งนี้เมื่อแรงงานไทยมีทักษะและสมรรถนะที่เพิ่มขึ้นจะส่งผลให้มีความมั่นคงในสาขาอาชีพมีรายได้ที่ยั่งยืนมีคุณภาพชีวิตที่ดีขึ้นภาคธุรกิจและภาครัฐก็จะมีบุคลากรคุณภาพที่ช่วยสร้างความเจริญเติบโตและความเปลี่ยนแปลงในด้านที่ดีให้กับองค์กรช่วยขับเคลื่อนเศรษฐกิจและสังคมให้แก่ประเทศชาติตลอดจนการดึงดูดนักลงทุนจากนานาชาติให้มีความเชื่อมั่นและเลือกที่จะเข้ามาลงทุนในประเทศไทยมากยิ่งขึ้น
“กระทรวงแรงานเห็นว่าการเข้ามาของศูนย์ปฏิบัติการอัจฉริยะเพื่อธุรกิจของเอคเซนเซอร์จะช่วยสร้างคุณูปการต่อประชาชนสังคมและเศรษฐกิจของประเทศไทยได้อย่างมีนัยยะสําคัญเช่นระหว่างปี2565 – 2568จะก่อให้เกิดการสร้างงานในประเทศไทยกว่า20,000อัตราซึ่งกระทรวงแรงงานพร้อมสนับสนุนเพื่อประโยชน์สูงสุดของแรงงานหรือบุคลากรไทยทั่งในปัจจุบันและอนาคตต่อไป”นายสุชาติกล่าวในท้ายสุด
+++++++++++++++++++
กองเผยแพร่และประชาสัมพันธ์
10สิงหาคม2565
รัฐบาลไทย-ข่าวทำเนียบรัฐบาล-โฆษกรัฐบาลเผย ท่องเที่ยวไทยฟื้นตัวต่อเนื่อง ยอดนักท่องเที่ยวต่างชาติเกิน 4 ล้านคน สอดคล้อง ศบค. เห็นชอบเพิ่มวันพำนักต่างชาติ เพิ่มรายได้ กระตุ้นการเดินทาง
วันพฤหัสบดีที่ 25 สิงหาคม 2565
โฆษกรัฐบาลเผย ท่องเที่ยวไทยฟื้นตัวต่อเนื่อง ยอดนักท่องเที่ยวต่างชาติเกิน 4 ล้านคน สอดคล้อง ศบค. เห็นชอบเพิ่มวันพํานักต่างชาติ เพิ่มรายได้ กระตุ้นการเดินทาง
โฆษกรัฐบาลเผย ท่องเที่ยวไทยฟื้นตัวต่อเนื่อง ยอดนักท่องเที่ยวต่างชาติเกิน 4 ล้านคน สอดคล้อง ศบค. เห็นชอบเพิ่มวันพํานักต่างชาติ เพิ่มรายได้ กระตุ้นการเดินทาง
วันที่ 25 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยความคืบหน้าจํานวนนักท่องเที่ยวต่างชาติเดินทางเข้าประเทศไทยในปี 2565 นี้ รวมแล้วตอนนี้มีมากกว่า 4 ล้านคน นับเป็นสัญญาณเชิงบวก สะท้อนการฟื้นตัวอย่างต่อเนื่องของภาคการท่องเที่ยวและเศรษฐกิจไทย ซึ่งถือว่าเป็นผลสืบเนื่องจากการผ่อนคลายมาตรการเดินทางเข้าประเทศอย่างต่อเนื่อง และมาตรการส่งเสริมการท่องเที่ยวในเชิงรุกของรัฐบาล พร้อมกันนี้ได้ให้หน่วยงานที่เกี่ยวข้องร่วมพิจารณาหาแนวทางกระตุ้นการท่องเที่ยวในช่วงครึ่งปีหลัง เพื่อสามารถบรรลุเป้าหมายดึงดูดนักท่องเที่ยวต่างชาติ 10 ล้านคน ในปีนี้
โฆษกประจําสํานักนายกรัฐมนตรี กล่าวเพิ่มเติมว่า ข้อมูลสถิตินักท่องเที่ยวต่างชาติ จากการท่องเที่ยวแห่งประเทศไทย (ททท.) ระบุจํานวนนักท่องเที่ยวต่างชาติเดินทางเข้าประเทศไทย สะสมตั้งแต่วันที่ 1 มกราคม – 16 สิงหาคม 2565 อยู่ที่ 4,015,504 คน และคาดการณ์ว่าภายในเดือนสิงหาคมนี้ จะมีนักท่องเที่ยวต่างชาติเที่ยวไทยสะสม 4.5 ล้านคน ทั้งนี้ นักท่องเที่ยวต่างชาติที่เดินทางเข้าไทยมากที่สุด 5 อันดับแรก ได้แก่ มาเลเซีย อินเดีย สปป.ลาว สิงคโปร์ และสหราชอาณาจักร
นอกจากนี้ ได้มีนโยบายที่สอดคล้องกันเพื่อรองรับนักท่องเที่ยว โดยที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19) (ศบค.) มีมติ เมื่อวันที่ 19 สิงหาคม 2565 เห็นชอบให้ขยายระยะเวลาการพํานักของผู้เดินทางเข้าราชอาณาจักร เพื่อกระตุ้นให้เกิดการเดินทาง และเพิ่มค่าใช้จ่ายของนักท่องเที่ยว ดังนี้
1. ขยายระยะเวลาพํานักสําหรับผู้ได้รับการยกเว้นการตรวจลงตราในการเข้าประเทศ (ผ.30) ทั้งที่ไทยให้แต่ฝ่ายเดียว และที่มีความตกลงระหว่างกัน จากไม่เกิน 30 วัน เป็นไม่เกิน 45 วัน (ผ.45)
2. ขยายระยะเวลาพํานักสําหรับผู้ได้รับ Visa on Arrival จากไม่เกิน 15 วัน เป็นไม่เกิน 30 วัน
ทั้งนี้ ให้มีผลตั้งแต่ 1 ตุลาคม 2565 - 31 มีนาคม 2566 โดยมอบหมายกระทรวงมหาดไทย กระทรวงการต่างประเทศ สํานักงานตรวจคนเข้าเมือง และหน่วยงานที่เกี่ยวข้อง ไปพิจารณาดําเนินการตามมติ ศบค. ต่อไป
“รัฐบาลมุ่งหาแนวทาง และพิจารณามาตรการต่าง ๆ ให้เป็นไปในทิศทางที่สอดคล้องกับสถานการณ์โลก และสถานการณ์ในประเทศ เพื่อกระตุ้นและฟื้นฟูภาคอุตสาหกรรมการท่องเที่ยวและอุตสาหกรรมที่เกี่ยวเนื่อง ควบคู่ไปกับการดําเนินมาตรการทางสาธารณสุขอย่างรอบคอบ พร้อมทั้งขอขอบคุณทุกหน่วยงาน และเจ้าหน้าที่ที่ขานรับนโยบายและบูรณาการการทํางานร่วมกัน เพื่อขับเคลื่อนนโยบายต่าง ๆ ของรัฐบาลด้วยดี ซึ่งมีส่วนช่วยฟื้นฟูเศรษฐกิจโดยรวมของประเทศ ส่งเสริมให้เกิดการสร้างงานและสร้างรายได้สู่ท้องถิ่น นอกจากนี้ หน่วยงานที่เกี่ยวข้องได้เร่งพิจารณามาตรการส่งเสริมการท่องเที่ยวในช่วงครึ่งปีหลัง เพื่อให้สามารถดึงดูดนักท่องเที่ยวได้ตามเป้าหมายที่ตั้งไว้” นายอนุชาฯ กล่าว
รัฐบาลไทย-ข่าวทำเนียบรัฐบาล-รฟม. จับมือ กฟน. เดินหน้าติดตั้ง Solar Rooftop ภายในอาคารสำนักงาน
วันพฤหัสบดีที่ 23 กันยายน 2564
รฟม. จับมือ กฟน. เดินหน้าติดตั้ง Solar Rooftop ภายในอาคารสํานักงาน
เพื่อลดค่าใช้จ่ายพลังงานไฟฟ้า ส่งเสริมการใช้พลังงานสะอาด สร้างความมั่นคงด้านพลังงานของประเทศ
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) กล่าวว่า รฟม. ในฐานะหน่วยงานรัฐวิสาหกิจ สังกัดกระทรวงคมนาคม ได้เล็งเห็นถึงความสําคัญของ การอนุรักษ์และใช้พลังงาน ซึ่งเป็นทรัพยากรที่มีอยู่อย่างจํากัดให้เกิดประโยชน์สูงสุด จึงได้บูรณาการความร่วมมือกับการไฟฟ้านครหลวง (กฟน.) ในการเข้าร่วมโครงการให้บริการติดตั้งระบบผลิตไฟฟ้าด้วยพลังงานแสงอาทิตย์แบบติดตั้งบนหลังคา (Solar Rooftop) เพื่อสนับสนุนการศึกษาแนวทางการดําเนินโครงการพัฒนาเทคโนโลยีด้านพลังงานทดแทนด้วยระบบอุปกรณ์ผลิตไฟฟ้าด้วยพลังงานแสงอาทิตย์ แบบติดตั้งบนหลังคา (Solar Rooftop) ซึ่งเป็นพลังงานทดแทนประเภทหมุนเวียนที่ใช้แล้วเกิดขึ้นใหม่ได้ตามธรรมชาติ ถือเป็นพลังงานสะอาดบริสุทธิ์ ปราศจากมลพิษ และเป็นพลังงานที่มีศักยภาพสูง สามารถสร้างมูลค่าเพิ่มการใช้ประโยชน์ในทรัพย์สินของรัฐวิสาหกิจ ของทั้งสองหน่วยงานได้
โดย รฟม. และ กฟน. ได้ร่วมลงนามบันทึกความเข้าใจโครงการพัฒนาเทคโนโลยีด้านพลังงานทดแทน และสัญญาให้บริการติดตั้งระบบอุปกรณ์ผลิตไฟฟ้าด้วยพลังงานแสงอาทิตย์แบบติดตั้งบนหลังคา (Solar Rooftop) ซึ่งทั้ง 2 หน่วยงาน จะร่วมมือกันดําเนินการติดตั้ง Solar Rooftop ภายในบริเวณพื้นที่สํานักงาน รฟม. จํานวน 2 จุด ได้แก่ บริเวณหลังคาลานจอดรถอเนกประสงค์ และบริเวณหลังคาจอดรถพนักงาน ขนาดกําลังผลิตติดตั้งรวม 515.20 kWp โดยวางแผนในการติดตั้ง Solar Rooftop ภายในปี 2565
ทั้งนี้ รฟม. คาดว่าการติดตั้ง Solar Rooftop จะช่วยประหยัดพลังงานภายในหน่วยงานและสามารถลดค่าใช้จ่ายพลังงานไฟฟ้าของหน่วยงานได้ประมาณร้อยละ 30 อีกทั้งยังเป็นส่งเสริมการใช้พลังงานสะอาดจากพลังงานแสงอาทิตย์ ซึ่งเป็นมิตรต่อสิ่งแวดล้อม สอดคล้องตามนโยบายของรัฐบาลในการประหยัดพลังงานและสร้างความมั่นคงด้านพลังงานของประเทศ ติดตามสอบถามรายละเอียดเพิ่มเติมได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-กรมการขนส่งทางบกงดให้บริการเดินรถระหว่างเวลา 23.00 - 03.00 น. ในเขตพื้นที่ควบคุมสูงสุดและเข้มงวด 6 จังหวัด
วันศุกร์ที่ 19 พฤศจิกายน 2564
กรมการขนส่งทางบกงดให้บริการเดินรถระหว่างเวลา 23.00 - 03.00 น. ในเขตพื้นที่ควบคุมสูงสุดและเข้มงวด 6 จังหวัด
ต่อเนื่องไปจนถึงวันที่ 30 พฤศจิกายน 2564
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามที่นายกรัฐมนตรีได้ออกข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 38) ขยายเวลาการบังคับใช้มาตรการห้ามออกนอกเคหสถานสําหรับพื้นที่ควบคุมสูงสุดและเข้มงวดรวมทั้งมาตรการควบคุมและป้องกันโรคในเขตพื้นที่ควบคุมสูงสุดและเข้มงวดทุกจังหวัดยังคงห้ามออกนอกเคหสถานระหว่างเวลา 23.00 - 03.00 น. ของวันรุ่งขึ้น จนถึงวันที่ 30 พฤศจิกายน 2564 ประกอบกับศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (โควิด - 19) หรือ ศบค. พิจารณาปรับปรุงเขตพื้นที่จังหวัดจําแนกตามระดับพื้นที่สถานการณ์โดยกําหนดพื้นที่ควบคุมสูงสุดและเข้มงวดเป็น 6 จังหวัด พื้นที่ควบคุมสูงสุด 39 จังหวัด พื้นที่ควบคุม 23 จังหวัด และพื้นที่เฝ้าระวังสูง 5 จังหวัดนั้น กรมการขนส่งทางบก (ขบ.) จึงได้มีคําสั่งขยายเวลาการบังคับใช้มาตรการการให้บริการรถโดยสารสาธารณะและการขนส่งสินค้าให้สอดคล้องกับข้อกําหนดและคําสั่งของ ศบค. โดยให้ผู้ประกอบการขนส่งในเขตพื้นควบคุมสูงสุดและเข้มงวด 6 จังหวัด ได้แก่ จังหวัดตาก นครศรีธรรมราช นราธิวาส ปัตตานี ยะลา และสงขลา ปฏิบัติดังนี้ การให้บริการรถโดยสารประจําทางในเส้นทางระหว่างจังหวัด เส้นทางหมวด 2 หมวด 3 และรถโดยสารไม่ประจําทางที่มีท้องที่ทําการขนส่งทั่วราชอาณาจักร ในเขตพื้นควบคุมสูงสุดและเข้มงวดยังคงงดให้บริการเดินรถตั้งแต่เวลา 23.00 - 03.00 น. ของวันรุ่งขึ้น ส่วนการให้บริการรถโดยสารประจําทาง เส้นทางหมวด 1 หมวด 4 และรถโดยสารไม่ประจําทาง ในเขตพื้นควบคุมสูงสุดและเข้มงวด ให้เป็นไปตามคําสั่งคณะกรรมการควบคุมการขนส่งทางบกประจําจังหวัด งดให้บริการเดินรถตั้งแต่เวลา 23.00 - 03.00 น. ของวันรุ่งขึ้นสําหรับผู้ประกอบการขนส่งสินค้าในเขตพื้นควบคุมสูงสุดและเข้มงวด ยังคงงดการขนส่งสินค้าในระหว่างเวลา 23.00 - 03.00 น. ของวันรุ่งขึ้น เว้นแต่บุคคลที่มีความจําเป็นในการขนส่งสินค้าเพื่อประโยชน์ของประชาชน โดยต้องจัดเตรียมเอกสารเพื่อใช้แสดงต่อเจ้าหน้าที่ ได้แก่ ใบอนุญาตขับรถ บัตรประจําตัวประชาชน บัตรประจําตัวพนักงานหรือหนังสือรับรองการทํางาน และเอกสารรับรองความจําเป็นเกี่ยวกับสินค้าและการเดินทางของผู้ขนส่งสินค้าและต้องปฏิบัติตามมาตรการป้องกันโรคที่ทางราชการกําหนดอย่างเคร่งครัด ทั้งนี้ ให้มีผลต่อเนื่องไปจนถึงวันที่ 30 พฤศจิกายน 2564 หรือจนกว่าจะมีคําสั่งเปลี่ยนแปลงเป็นอย่างอื่น
อธิบดีกรมการขนส่งทางบก กล่าวเพิ่มเติมว่า เพื่อเป็นการเสริมสร้างความเชื่อมั่นและความมั่นใจให้กับประชาชนและนักท่องเที่ยวในการใช้บริการรถโดยสารสาธารณะ ผู้ประกอบการขนส่งยังคงต้องปฏิบัติตามมาตรการทางด้านสาธารณสุข เพื่อป้องกันการแพร่ระบาดของโรคติดเชื้อไวรัส COVID-19 อย่างต่อเนื่อง โดยต้องตรวจวัดอุณหภูมิพนักงานและผู้โดยสาร พนักงานทุกคนต้องสวมหน้ากากผ้าหรือหน้ากากอนามัยตลอดเวลาที่ให้บริการ มีการเว้นระยะห่างระหว่างที่นั่งและที่ยืน จัดให้มีเจลแอลกอฮอล์สําหรับล้างมือ ลดกระจกหน้าต่างเพื่อเพิ่มการระบายอากาศภายในรถ และเช็ดทําความสะอาดพื้นผิวสัมผัสภายในตัวรถ เช่น ราวจับ ที่จับบริเวณประตูรถ ที่นั่ง ด้วยน้ํายาฆ่าเชื้อเป็นประจํา
รัฐบาลไทย-ข่าวทำเนียบรัฐบาล-รมช.กห. ปฏิบัติภารกิจพื้นที่ จชต.
วันพุธที่ 29 มิถุนายน 2565
รมช.กห. ปฏิบัติภารกิจพื้นที่ จชต.
รมช.กห. ปฏิบัติภารกิจพื้นที่ จชต.
รมช.กห. ปฏิบัติภารกิจพื้นที่ จชต.
เมื่อวันพุทธที่ 29 มิ.ย.2565 พล.อ.ชัยชาญ ช้างมงคล รัฐมนตรีช่วยว่าการกระทรวงกลาโหม/ประธานคณะกรรมการผู้แทนพิเศษของรัฐบาล ในการแก้ไขปัญหาจังหวัดชายแดนภาคใต้ พร้อมด้วยคณะกรรมการผู้แทนพิเศษของรัฐบาลได้เดินทางไปปฏิบัติภารกิจในพื้นที่จังหวัดนราธิวาส โดยร่วมประชุมการขับเคลื่อนงานตามแผนงานบูรณาการขับเคลื่อนการแก้ไขปัญหาจังหวัดชายแดนภาคใต้ ประจําปีงบประมาณ พ.ศ.2565 ที่มีการดําเนินการโดย กอ.รมน.ภาค 4 สน. และ ศอ.บต. ในช่วงไตรมาสที่ 1 -3 ที่ผ่านมา
ซึ่งได้รับทราบผลการดําเนินงานที่สําคัญของหน่วยงานที่ได้รับงบประมาณ ตลอดจนรับทราบปัญหาข้อขัดข้องของหน่วยปฏิบัติในพื้นที่ เพื่อให้เกิดผลสัมฤทธิ์ของการปฏิบัติตามแผนงาน/โครงการต่างๆ ให้เกิดประสิทธิภาพในการปฏิบัติให้บรรลุเป้าหมายสูงสุด หลังจากนั้นได้เดินทางไปเยี่ยมชมพิพิธภัณฑ์เมืองนราธิวาส ที่มีการจัดการแสดงเรื่องราวของพัฒนาการทางประวัติศาสตร์ มรดกทางวัฒนธรรม ศาสนา ขนบธรรมเนียม ประเพณี วิถีชีวิต
ตลอดจนมรดกภูมิปัญหาท้องถิ่นของจังหวัดนราธิวาส ซึ่งแสดงให้เห็นถึงการอยู่ร่วมกันอย่างสันติสุขของประชาชนในพื้นที่ภายใต้ความหลากหลายทางเชื้อชาติ ศาสนา ในสังคมพหวัฒนธรรม
รัฐบาลไทย-ข่าวทำเนียบรัฐบาล-อนุทิน หารือ เอกอัครราชทูตมาเลเซียประจำประเทศไทยประเด็นบริหารจัดการกัญชาทางการแพทย์
วันจันทร์ที่ 15 สิงหาคม 2565
อนุทิน หารือ เอกอัครราชทูตมาเลเซียประจําประเทศไทยประเด็นบริหารจัดการกัญชาทางการแพทย์
รองนายกรัฐมนตรีและรัฐมนตรีว่าการกระทรวงสาธารณสุขหารือ เอกอัครราชทูตมาเลเซียประจําประเทศไทย ประเด็นบริหารจัดการนโยบายกัญชา และกระท่อม ผลักดันเป็นพืชสมุนไพรเพื่อใช้ทางการแพทย์ ร่วมแลกเปลี่ยนความคิด ปัญหา อุปสรรค เพื่อเฝ้าระวังป้องกันและลดข้อกังวลประชาชน
วันนี้ (15 สิงหาคม 2565) ที่ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลัง ดาโต๊ะ โจจี แซมูเอล (H.E. Dato' Jojie Samuel) เอกอัครราชทูตมาเลเซียประจําประเทศไทย เข้าพบว่า เอกอัครราชทูตมาเลเซียประจําประเทศไทยได้เข้าพบเพื่อหารือในประเด็นการบริหารจัดการนโยบายกัญชาทางการแพทย์ของกระทรวงสาธารณสุขไทย ซึ่งกระทรวงสาธารณสุขมาเลเซีย กําลังจะดําเนินการนํากัญชาและกระท่อม มาใช้ทางการแพทย์ โดยมีเป้าหมายที่จะให้พืช 2 ชนิดนี้เป็นสมุนไพรทางการแพทย์ รวมทั้งหารือและแลกเปลี่ยนความคิดในประเด็นปัญหา และอุปสรรคเกี่ยวกับนโยบายกัญชงกัญชาทางการแพทย์เพื่อเฝ้าระวังป้องกันและลดข้อกังวลของประชาชน นอกจากนี้จะเตรียมให้ท่านเอกอัครราชทูตมาเลเซียประจําประเทศไทยและคณะเยี่ยมชม อุตสาหกรรมกัญชงกัญชา และแปลงปลูกที่ได้คุณภาพสามารถนําช่อดอกไปใช้สกัดเพื่อประโยชน์ทางการแพทย์ด้วย
นายอนุทินกล่าวต่อว่า ขณะนี้ (ร่าง) พ.ร.บ.กัญชาของไทยอยู่ในระหว่างพิจารณาในคณะกรรมาธิการ ซึ่งจะนําเสนอเข้าสู่สภาผู้แทนราษฎร และวุฒิสภา ต่อไป ขณะเดียวกันกระทรวงสาธารณสุขได้มีการออกประกาศกรมอนามัยและกรมการแพทย์แผนไทยและการแพทย์ทางเลือก และพ.ร.บ.การสาธารณสุขเพื่อป้องกันการนํามาใช้ในทางที่ผิด ซึ่งมีข้อห้ามและบทลงโทษที่ชัดเจน และทุกคนต้องปฏิบัติตามให้เกิดระเบียบในสังคม
************************************ 15 สิงหาคม 2565
รัฐบาลไทย-ข่าวทำเนียบรัฐบาล-"สาธิต" ลงพื้นที่พังงา ย้ำฉีดวัคซีน-รักษาวินัย สร้างความเชื่อมั่นนักท่องเที่ยว หวังปีหน้าฉลองสงกรานต์เต็มรูปแบบ
วันจันทร์ที่ 15 พฤศจิกายน 2564
"สาธิต" ลงพื้นที่พังงา ย้ําฉีดวัคซีน-รักษาวินัย สร้างความเชื่อมั่นนักท่องเที่ยว หวังปีหน้าฉลองสงกรานต์เต็มรูปแบบ
รัฐมนตรีช่วยว่าการกระทรวงสาธารณสุข ตรวจเยี่ยมศูนย์การแพทย์เขาหลัก จ.พังงา ดันกลุ่มจังหวัดอันดามัน มีระบบการดูแลทางทะเล สร้างความเชื่อมั่นนักท่องเที่ยว ระดมฉีดวัคซีน ขอทุกฝ่ายร่วมรักษาวินัย เข้มมาตรการ
ไม่ให้เกิดคลัสเตอร์ใหญ่ ปีใหม่รับนักท่องเที่ยวได้มากขึ้น และสงกรานต์ปีหน้าได้กลับมาฉลองเต็มรูปแบบ
วันนี้ (15พฤศจิกายน2564)ที่ศูนย์การแพทย์เขาหลัก (Andaman Hub Medical Center)จ.พังงาดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ ลงพื้นที่ตรวจเยี่ยมการดําเนินงานของศูนย์การแพทย์เขาหลัก ให้กําลังใจ อสม. และมอบวัสดุทางการแพทย์ให้แก่ อสม.เพื่อสนับสนุนในการปฏิบัติงาน
ดร.สาธิต กล่าวว่า จ.พังงา เป็นหนึ่งในจังหวัดนําร่องท่องเที่ยวทั้งจังหวัด (สีฟ้า) ร่วมกับ กทม. กระบี่ และภูเก็ต ซึ่งหัวใจสําคัญที่จะเรียกความเชื่อมั่นของนักท่องเที่ยวให้กลับคืนมา คือ การฉีดวัคซีนโควิด19ให้ครอบคลุมมากที่สุด โดย จ.พังงา สามารถฉีดได้แล้ว กว่า75%มีอสม. เป็นตัวอย่างที่ดีและช่วยทําความเข้าใจกับประชาชนว่า แม้ฉีดวัคซีนจํานวนมากแล้ว แต่ยังมีโอกาสติดเชื้อได้ จึงยังต้องเข้มมาตรการป้องกันโรค โดยขอให้ประชาชนและผู้ประกอบการมีวินัยในการรักษามาตรการCOVID Free SettingและThai Stop COVID
"จากนี้ถึงเดือนธันวาคม ต้องเดินหน้าสร้างความเชื่อมั่น เพราะขณะนี้เรามีโอกาสพบการติดเชื้อเพิ่มขึ้นจากกิจกรรมรวมกลุ่มคน เช่น งานกฐิน,การจัดงานลอยกระทงที่กําลังจะมาถึง และการเปิดรับนักท่องเที่ยว ต้องขอความร่วมมือทั้งฝ่ายปกครอง ท้องถิ่น หอการค้า และผู้ประกอบการ เข้มมาตรการไม่ให้เกิดคลัสเตอร์ใหญ่ ซึ่งหากทุกคนร่วมมือกันฉีดวัคซีนให้มากที่สุด ผู้ประกอบการรักษาวินัย เชื่อว่าปีใหม่ที่จะถึงนี้จะมีนักท่องเที่ยวเดินทางเข้ามาจํานวนมาก และสงกรานต์ปีหน้าเราจะเฉลิมฉลองได้เต็มรูปแบบ" ดร.สาธิต กล่าว
ดร.สาธิต กล่าวต่อว่า สําหรับศูนย์การแพทย์เขาหลักถือเป็นต้นแบบในการดูแลนักท่องเที่ยวทั้งชาวไทยและต่างชาติทางทะเล การดูแลเคลื่อนย้ายผู้ป่วยมีความปลอดภัยสูง จะพัฒนาเชิงนโยบายให้กลุ่มจังหวัดอันดามันที่มีการท่องเที่ยวทางทะเลต้องมีการดูแลนักท่องเที่ยวไทยและต่างชาติในสถานพยาบาลเป็นพิเศษ แต่ละภาคส่วนมีระบบซักซ้อมเพื่อสร้างความเชื่อมั่นให้กับนักท่องเที่ยวว่าจะได้รับการดูแลอย่างดี และมอบหมายให้ผู้ตรวจราชการเขตสุขภาพที่11พิจารณาจัดลําดับความสําคัญงบประมาณการพัฒนาเรื่องนี้ เนื่องจากหากพัฒนาได้ดีจะดึงเงินจากการท่องเที่ยวกลับคืนมา
สําหรับ จ.พังงา มีผู้ป่วยโควิด19สะสม5,430ราย รักษาหาย4,806ราย อยู่ระหว่างรักษา603ราย และเสียชีวิต21ราย มีโรงพยาบาลสนาม8แห่ง มีCommunity Isolationทุกอําเภอ สามารถฉีดวัคซีนได้แล้วกว่า75%และขยายไปยังกลุ่มแรงงานต่างด้าว มีการยกระดับสถานประกอบการตามมาตรการCOVID Free Settingส่วนศูนย์การแพทย์เขาหลัก จัดตั้งตามนโยบายความเข้มแข็งและยั่งยืนเศรษฐกิจ โดยได้รับงบประมาณ247.4ล้านบาทเมื่อปี2560เพื่อตอบโต้ภาวะฉุกเฉินทางทะเลและตั้งศูนย์ มีการลงนามข้อตกลงบูรณาการร่วมระหว่างภาครัฐ เอกชน21หน่วยงาน และเปิดดําเนินการเมื่อวันที่11พฤษภาคม2561
****************************** 15พฤศจิกายน 2564
รัฐบาลไทย-ข่าวทำเนียบรัฐบาล-ถูกหลอกลวง แอบอ้างทางออนไลน์ แจ้งความผ่านเว็บได้ตลอด 24 ชม.
วันศุกร์ที่ 22 กรกฎาคม 2565
ถูกหลอกลวง แอบอ้างทางออนไลน์ แจ้งความผ่านเว็บได้ตลอด 24 ชม.
วันศุกร์ที่ 22 กรกฎาคม 2565
ถูกหลอกลวง แอบอ้างทางออนไลน์ แจ้งความผ่านเว็บได้ตลอด 24 ชม.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเร่งปราบปรามอาชญากรรมทางเทคโนโลยี โดยเยาวชนและประชาชนที่ถูกแอบอ้างหลอกลวงผ่านระบบออนไลน์ เช่น ถูกนําชื่อและรูปไปเปิดบัญชีโซเชียลมีเดียปลอม สร้างความเสียหายทั้งแก่ผู้ถูกแอบอ้างและบุคคลอื่น การหลอกยืมเงิน หลอกขายของ ชักชวนให้ร่วมลงทุน Romance Scam ตลอดจนการสร้างบัญชีปลอมเพื่อเผยแพร่เนื้อหาหรือความเห็นหมิ่นประมาทผู้อื่น สามารถแจ้งความได้ที่เว็บไซต์ thaipoliceonline.com ตลอด 24 ชม. ทั้งนี้ ผู้ใช้งานต้องลงทะเบียนเพื่อยืนยันตัวตน และให้ข้อมูลเกี่ยวกับผู้กระทําความผิด รวมถึงรูปแบบการหลอกลวงหรือกระทําผิดของมิจฉาชีพเพื่อเชื่อมโยงกับคดีอื่นที่เคยได้รับแจ้งความมาก่อน ให้สามารถติดตามหาตัวผู้กระทําผิดมาดําเนินคดีได้โดยเร็ว
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กำหนดให้ร้านอาหารแสดงข้อมูลการใช้กัญชาในอาหาร
วันอังคารที่ 21 มิถุนายน 2565
กําหนดให้ร้านอาหารแสดงข้อมูลการใช้กัญชาในอาหาร
วันจันทร์ที่ 20 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยผู้บริโภคกรณีที่ผู้ประกอบการร้านอาหารเริ่มใช้ใบกัญชาเป็นส่วนประกอบของอาหารมากขึ้น จึงปรับปรุง ประกาศกรมอนามัย เพื่อกําหนดให้สถานประกอบกิจการ รวมถึงตลาด สถานที่จําหน่ายอาหารต่าง ๆ ที่ใช้ใบกัญชาในการประกอบอาหาร จัดเก็บใบกัญชาอย่างเป็นสัดส่วน สะอาด ถูกสุขลักษณะ จัดทําข้อความแสดงข้อมูลว่าเป็นสถานประกอบกิจการอาหารที่มีการใช้กัญชา แสดงรายการอาหารที่มีการใช้กัญชาทั้งหมด แสดงข้อมูลปริมาณใบกัญชาในแต่ละรายการอาหาร แสดงข้อแนะนําเพื่อความปลอดภัยในการบริโภค และแสดงคําเตือนแก่ผู้บริโภคที่มีความเสี่ยง เช่น เด็กอายุต่ํากว่า 18 ปี สตรีมีครรภ์ สตรีให้นมบุตร ไม่ควรรับประทาน ทั้งนี้ ห้ามแสดงข้อความหรือโฆษณาสรรพคุณในการป้องกันหรือรักษาโรค
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“อลงกรณ์” โชว์ผลงานเด่น “เกษตรฯ - พาณิชย์” ส่งออกสินค้าเกษตร-อาหารเพิ่มขึ้น 20%
วันจันทร์ที่ 18 กรกฎาคม 2565
“อลงกรณ์” โชว์ผลงานเด่น “เกษตรฯ - พาณิชย์” ส่งออกสินค้าเกษตร-อาหารเพิ่มขึ้น 20%
“อลงกรณ์” โชว์ผลงานเด่น “เกษตรฯ - พาณิชย์” ส่งออกสินค้าเกษตร-อาหารเพิ่มขึ้น 20% สร้างรายได้เข้าประเทศเฉียด 5 แสนล้าน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยวันนี้ว่า แม้จะเผชิญกับวิกฤติซ้อนวิกฤติทั้งโควิด-19 และสงครามรัสเซีย-ยูเครน ส่งผลกระทบทําให้ต้นทุนการผลิตของสินค้าเพิ่มสูงขึ้น และยังเผชิญกับมาตรการป้องกันการปนเปื้อนโควิด แต่ประเทศไทยก็สามารถสร้างรายได้เข้าประเทศจากการส่งออกสินค้าเกษตร อาหาร และเครื่องดื่ม ช่วง 5 เดือนแรกของปีนี้ (ม.ค.-พ.ค.) มีมูลค่ารวม 467,255.60 ล้านบาท เพิ่มขึ้น 20.16%
โดยมีสินค้าเกษตรอาหารที่ส่งออกสําคัญ 5 อันดับแรก ตามมูลค่าส่งออก ดังนี้ 1. ผัก ผลไม้สดแช่เย็น แช่แข็ง และแห้ง มูลค่า 90,911.75 ล้านบาท เพิ่ม 10.16% 2. ผลิตภัณฑ์มันสําปะหลัง มูลค่า 71,870.68 ล้านบาท เพิ่ม 39.37% 3. อาหารทะเลสด แช่เย็น แช่แข็ง กระป๋อง และแปรรูป (รวมทูน่ากระป๋องและแปรรูป แต่ไม่รวมกุ้งสด แช่เย็น แช่แข็ง และแปรรูป) มูลค่า 59,225.16 ล้านบาท เพิ่ม 19.92% 4. ไก่สดแช่เย็น แช่แข็ง และแปรรูป มูลค่า 50,259.71 ล้านบาท เพิ่ม 15.54% 5. ข้าว มูลค่า 47,802.76 ล้านบาท เพิ่ม 34.55%
“ปัจจัยที่มีผลโดยตรงต่อการเติบโตของการส่งออกสินค้าเกษตร และอาหารมาจากการผนึกการทํางานร่วมกันระหว่างกระทรวงเกษตรฯ และกระทรวงพาณิชย์ ตามนโยบายตลาดนําการผลิตโมเดลเกษตร-พาณิชย์ทันสมัย ตั้งแต่ปลายปี 2562 จนถึงปัจจุบัน” นายอลงกรณ์ กล่าว
รัฐบาลไทย-ข่าวทำเนียบรัฐบาล-กรมทางหลวง สรุปผลการการรับฟังความคิดเห็นประชาชน โครงการบูรณะเพิ่มประสิทธิภาพการจราจรและขนส่ง
วันอังคารที่ 22 กุมภาพันธ์ 2565
กรมทางหลวง สรุปผลการการรับฟังความคิดเห็นประชาชน โครงการบูรณะเพิ่มประสิทธิภาพการจราจรและขนส่ง
ทล.108 ปากทางท่าลี่ - สะพานแม่กลาง จ.เชียงใหม่
กรมทางหลวง (ทล.) กระทรวงคมนาคม โดยแขวงทางหลวงเชียงใหม่ที่ 1 สํานักงานทางหลวงที่ 1 (เชียงใหม่) ได้ดําเนินโครงการการมีส่วนร่วมและแสดงความคิดเห็นของประชาชน โครงการพัฒนาทางหลวงเพื่อเพิ่มประสิทธิภาพการจราจรและขนส่ง กิจกรรมยกระดับมาตรฐานและเพิ่มประสิทธิภาพทางหลวง ในทางหลวงหมายเลข 108 ตอน ปากทางท่าลี่ - สะพานแม่กลาง ระหว่าง กม. ที่ 80 - 81+600 ระยะทางประมาณ 1.6 กิโลเมตร ในพื้นที่ตําบลสบเตี๊ยะ อําเภอจอมทอง จังหวัดเชียงใหม่ เมื่อวันพุธที่ 2 กุมภาพันธ์ 2565 ณ ห้องประชุมประจําหมู่บ้าน บ้านนากบ ตําบลบ้านแปะ อําเภอจอมทอง จังหวัดเชียงใหม่ เพื่อเพิ่มความปลอดภัยและส่งเสริมให้ประชาชนมีบทบาทและมีส่วนร่วมในการดําเนินงานโครงการต่าง ๆ ของ ทล.
ทางหลวงหมายเลข 108 ตอน ปากทางท่าลี่ - สะพานแม่กลาง เป็นเส้นทางสายหลักที่สําคัญ เชื่อมระหว่างจังหวัดเชียงใหม่กับจังหวัดแม่ฮ่องสอน และเป็นเส้นทางในการคมนาคมขนส่งมวลชน ด้านการเกษตร ฯลฯ และสถานที่ท่องเที่ยวที่สําคัญ และเป็นแหล่งประกอบกิจกรรมทางด้านเศรษฐกิจและสังคม ปัจจุบันเริ่มมีความคับแคบและไม่ปลอดภัย มีปริมาณจราจรอยู่ที่ 6,827 คัน/วัน และมีการใช้ความเร็วสูง ประกอบกับสภาพผิวทางปัจจุบันเป็นพื้นผิวแอสฟัลต์คอนกรีต จํานวน 4 ช่องจราจร ความกว้างช่องละ 3.5 เมตร ไหล่ทางกว้างข้างละ 0.5 เมตร เขตทางกว้างข้างละ 20 เมตร และมีสัดส่วนรถบรรทุกอยู่ที่ร้อยละ 25.91 ไม่มีเกาะกลางกั้นในการแบ่งทิศทางจราจร ทําให้มีการตัดกระแสจราจรกันไปมา ส่งผลให้เกิดอุบัติเหตุจนทําให้เกิดอันตรายต่อชีวิตและทรัพย์สินของประชาชนอยู่เป็นประจํา ทล. จึงเห็นความสําคัญของการปรับปรุงทางหลวงสายดังกล่าว เพื่อเพิ่มประสิทธิภาพและความปลอดภัย สามารถรองรับการจราจรที่เพิ่มสูงขึ้นทุกปีได้อย่างมีประสิทธิภาพ โดยดําเนินการก่อสร้างบูรณะผิวทางแอสฟัลต์คอนกรีต จํานวน 4 ช่องจราจร ความกว้างช่องจราจรช่องละ 3.5 เมตร ขยายไหล่ทางกว้าง 2.5 เมตร มีเกาะกลางแบบแบริเออร์คอนกรีตแบ่งถนน ความกว้าง 0.6 เมตร พร้อมทั้งก่อสร้างแบริเออร์คอนกรีต ด้านไหล่ทางเป็นช่วง ๆ ตามความเหมาะสมของไหล่ทางที่มีความชัน และมีจุดกลับรถ จํานวน 2 แห่ง พร้อมติดตั้งไฟฟ้าแสงสว่างและอุปกรณ์อํานวยความปลอดภัย งบประมาณ 50,000,000 บาท เพื่อให้ประชาชนเกิดความเข้าใจที่ถูกต้องในการดําเนินโครงการนี้ จึงให้ทุกภาคส่วนเข้ามามีส่วนร่วมในการรับข้อมูลข่าวสาร และแสดงข้อคิดเห็นข้อเสนอแนะต่อโครงการ เพื่อนําไปปรับปรุง แก้ไขปัญหาความเดือดร้อนของประชาชนในพื้นที่ระหว่างดําเนินการก่อสร้าง ทั้งนี้จากการสรุปผลการรับฟังความคิดเห็นของประชาชน ปรากฏว่า เห็นด้วยกับการดําเนินการดังกล่าว ส่วนใหญ่มีความคิดเห็นว่าทําให้การจราจรสะดวกปลอดภัยขึ้น เป็นการนําความเจริญมาสู่ชุมชนและเป็นการสนับสนุนการท่องเที่ยว สําหรับขั้นตอนต่อไป ทล. จะดําเนินการก่อสร้างโครงการดังกล่าวต่อไป
เมื่อโครงการดังกล่าวแล้วเสร็จ จะเป็นการพัฒนาโครงข่ายทางหลวงและเพื่ออํานวยความสะดวกปลอดภัยแก่ผู้ใช้ทาง อนึ่ง ทล. รับฟังความคิดเห็นและข้อเสนอแนะของประชาชนซึ่งจะเป็นประโยชน์ต่อการดําเนินงานของหน่วยงานและทําให้เกิดการบริหารกิจการบ้านเมืองที่ดีต่อไป ประชาชนสามารถสอบถามและติดตามรายละเอียดของโครงการก่อสร้างฯเพิ่มเติมได้ที่แขวงทางหลวงเชียงใหม่ที่ 1 โทร. 0 5327 8700 และ สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-เตรียมฉีดวัคซีนผู้ประกันตน ต้น มิ.ย. นี้
วันพุธที่ 23 มิถุนายน 2564
เตรียมฉีดวัคซีนผู้ประกันตน ต้น มิ.ย. นี้
วันพฤหัสบดีที่ 27 พฤาภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมความพร้อมฉีดวัคซีนป้องกันโควิด-19 เพื่อสร้างภูมิคุ้มกันหมู่ให้กลุ่มผู้ประกันตนตาม ม.33 ทั่วประเทศ โดยระยะแรกจะฉีดวัคซีนให้ผู้ประกันตนในพื้นที่กทม. และระยะถัดไปจะฉีดวัคซีนให้แก่ผู้ประกันตนใน 9 จังหวัดเศรษฐกิจ คือ สมุทรปราการ ชลบุรี ปทุมธานี นนทบุรี สมุทรสาคร นครปฐม เชียงใหม่ ระยอง
และฉะเชิงเทรา จากนั้นจะฉีดวัคซีนให้แก่ผู้ประกันตนในจังหวัดที่เหลือ ซึ่งขณะนี้ได้จัดเตรียมอุปกรณ์ที่จําเป็น
ในการฉีดวัคซีนไว้พร้อมแล้ว สําหรับพื้นที่ กทม. จะมีจุดฉีดวัคซีน 45 แห่ง ส่วนใน 9 จังหวัดเศรษฐกิจ กําหนดไว้ 22 แห่ง โดยคาดว่าจะเริ่มฉีดได้ตั้งแต่ต้นเดือน มิ.ย. นี้ เป็นต้นไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.รับมอบยาสมุนไพรฟ้าทะลายโจรดูแลผู้ป่วยโควิด 19 จากโครงการ “ปันปลูก ฟ้าทะลายโจร”
วันพฤหัสบดีที่ 2 ธันวาคม 2564
สธ.รับมอบยาสมุนไพรฟ้าทะลายโจรดูแลผู้ป่วยโควิด 19 จากโครงการ “ปันปลูก ฟ้าทะลายโจร”
รองปลัดกระทรวงสาธารณสุข รับมอบ ยาสมุนไพรฟ้าทะลายโจร 10,000 ขวด จากบริษัท เจริญโภคภัณฑ์โปรดิ๊วส์ จํากัด เครือเจริญโภคภัณฑ์ ในโครงการ “ปันปลูก ฟ้าทะลายโจร” เพื่อสนับสนุนบุคลากรทางการแพทย์ในการดูแลรักษาผู้ป่วยโควิด 19
วันนี้ (2 ธันวาคม 2564) ที่ สํานักงานปลัดกระทรวงสาธารณสุข จ.นนทบุรี นายแพทย์ณรงค์ สายวงศ์ รองปลัดกระทรวงสาธารณสุข พร้อมด้วยนายแพทย์ไพศาล ดั่นคุ้ม เลขาธิการคณะกรรมการอาหารและยา และคณะผู้บริหาร รับมอบยาสมุนไพรฟ้าทะลายโจรชนิดผงบดละเอียด จํานวน 10,000 ขวดหรือ 750,000 แคปซูล จาก โครงการ “ปันปลูก ฟ้าทะลายโจร” ของบริษัทในเครือเจริญโภคภัณฑ์ โดยมีคุณสายัณห์ หงษา ประธานคณะผู้บริหารฝ่ายปฏิบัติการ คุณนิพนธ์ มุ่ยเรืองศรี รองกรรมการผู้จัดการ บริษัท เจริญโภคภัณฑ์โปรดิ๊วส์ จํากัด เครือเจริญโภคภัณฑ์ เป็นผู้แทนมอบ เพื่อสนับสนุนบุคลากรทางการแพทย์ในการดูแลรักษาผู้ป่วยโควิด 19
นายแพทย์ณรงค์ กล่าวว่า ที่ผ่านมากระทรวงสาธารณสุขได้รับการสนับสนุนจากทั้งภาครัฐและเอกชนนําสิ่งของมาบริจาคมาอย่างต่อเนื่อง สําหรับยาสมุนไพรฟ้าทะลายโจรที่ได้รับมอบในวันนี้ มาจากโครงการ “ปันปลูก ฟ้าทะลายโจร” ของบริษัทในเครือเจริญโภคภัณฑ์ ที่เห็นความสําคัญและต้องการเพิ่มโอกาสให้ประชาชนได้เข้าถึงยาสมุนไพรไทย โดยผ่านการรับรองการขึ้นทะเบียนจากสํานักงานคณะกรรมการอาหารและยาแล้ว สามารถนําไปใช้ในผู้ป่วยโควิด 19 ที่ไม่มีอาการหรือมีอาการเล็กน้อย ที่อยู่ในระบบการแยกกักตัวที่บ้าน (Home Isolation : HI) และแยกกักในชุมชน (Community Isolation : CI) ทั้งนี้ กระทรวงสาธารณสุขจะเร่งจัดสรรไปยังหน่วยงานสาธารณสุขที่มีความต้องการเพื่อนําไปใช้ให้เกิดประโยชน์สูงสุดโดยเร็ว
สําหรับโครงการ “ปันปลูก ฟ้าทะลายโจร” ดําเนินการปลูกบนพื้นที่ 100 ไร่ ในจังหวัดสระบุรี มีการศึกษาวิจัยและนําเทคนิคต่าง ๆ มาใช้ในโครงการ อาทิ สายพันธุ์ ลักษณะดินที่ปลูก การจัดการแปลง เทคโนโลยีการให้น้ํา และอายุการเก็บเกี่ยวที่เหมาะสมเพื่อให้ได้วัตถุดิบสมุนไพรคุณภาพ โดยมีเป้าหมายที่จะผลิตยาสมุนไพรฟ้าทะลายโจรแจกฟรีให้กับประชาชนจํานวน 30 ล้านแคปซูล
*********************************** 2 ธันวาคม 2564
รัฐบาลไทย-ข่าวทำเนียบรัฐบาล-สมาคมแม่บ้านมหาดไทยคว้ารางวัลขวัญใจประชาชนจากการประกวดขวัญใจกาชาดประจำปี 2564 ด้วยยอดบริจาคกาชาดกว่า 1.43 ล้านบาท
วันอังคารที่ 28 ธันวาคม 2564
สมาคมแม่บ้านมหาดไทยคว้ารางวัลขวัญใจประชาชนจากการประกวดขวัญใจกาชาดประจําปี 2564 ด้วยยอดบริจาคกาชาดกว่า 1.43 ล้านบาท
สมาคมแม่บ้านมหาดไทยคว้ารางวัลขวัญใจประชาชนจากการประกวดขวัญใจกาชาดประจําปี 2564 ด้วยยอดบริจาคกาชาดกว่า 1.43 ล้านบาท
เมื่อวันที่ 27 ธ.ค. 64 ดร.วันดี กุญชรยาคง จุลเจริญ นายกสมาคมแม่บ้านมหาดไทย เปิดเผยว่า สภากาชาดไทย ได้จัดการประกวดขวัญใจกาชาด ประจําปี 2564 ในการงานกาชาดออนไลน์ ประจําปี 2564 “ประสบการณ์สนุก สร้างสุขทุกมิติ #Fun(D) Fair x Sharing” โดยสมาคมแม่บ้านมหาดไทย ได้คัดเลือก นางสาววิสุดา วิเชียรศิลป์ หรือน้องดรีม อายุ 27 ปี เข้าประกวดขวัญใจงานกาชาด ประจําปี 2564 มีสาวงามเข้าร่วมประกวด 20 คน พร้อมเชิญชวนพี่น้องประชาชนร่วมมอบดอกไม้ให้กับผู้เข้าประกวด 1 ดอก เท่ากับบริจาค 10 บาท เพื่อนําเงินสมทบทุนบํารุงสภากาชาดไทย
ดร.วันดี กุญชรยาคง จุลเจริญ นายกสมาคมแม่บ้านมหาดไทย กล่าวว่า สภากาชาดไทยได้มีการจัดการประกวดขวัญใจกาชาดรอบสุดท้าย เมื่อคืนนี้ (26 ธ.ค. 2564) ซึ่งผลปรากฏว่า นางสาววิสุดา วิเชียรศิลป์ ตัวแทนสมาคมแม่บ้านมหาดไทย คว้า "รางวัลขวัญใจประชาชน" จากการประกวดขวัญใจงานกาชาด ประจําปี 2564 ได้รับดอกไม้จากการโหวต จํานวน 143,857 ดอก คิดเป็นเงินบริจาค จํานวน 1,438,570 บาท บํารุงสภากาชาดไทย และน้องดรีมจะต้องทําหน้าที่ทูตแห่งการให้ประชาสัมพันธ์บทบาทภารกิจของสภากาชาดไทย อีกทั้งเชิญชวนพี่น้องประชาชนได้ร่วมบริจาคเงิน โลหิต อวัยวะ ให้กับสภากาชาดไทยตลอดปีอีกด้วย
"ขอขอบคุณพี่น้องประชาชนทุกท่าน รวมถึงภาคีเครือข่ายทุกภาคส่วน ที่ได้ให้การสนับสนุนและร่วมโหวตน้องดรีม เป็นขวัญใจประชาชนในงานกาชาด ประจําปี 2564 เป็นเงินกว่า 1.43 ล้านบาท ซึ่งเงินทุกบาทจากการร่วมโหวตดอกไม้นี้ ถือเป็นมหากุศลที่ยิ่งใหญ่ที่พวกเราชาวไทยได้ร่วมกันโดยเสด็จพระราชกุศล สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี องค์อุปนายิกาผู้อํานวยการ สภากาชาดไทย เพื่อช่วยเหลือผู้ตกทุกข์ได้ยากกับสภากาชาดไทย เราช่วยกาชาด กาชาดช่วยเรา ต่อไป" ดร.วันดี กล่าวในตอนท้าย
ด้าน นายสุทธิพงษ์ จุลเจริญ ปลัดกระทรวงมหาดไทย กล่าวว่า กระทรวงมหาดไทย ขอเชิญชวนพี่น้องประชาชนร่วมเที่ยวชมนิทรรศการ ร่วมกิจกรรม และจับจ่ายใช้สอยในงานกาชาดออนไลน์ ประจําปี 2564 “ประสบการณ์สนุก สร้างสุขทุกมิติ #Fun(D) Fair x Sharing” วันสุดท้ายในวันนี้ (27 ธ.ค.64) ทางเว็บไซต์ www.งานกาชาด.com หรือ www.redcrossfair.com ซึ่งมีของรางวัลมากมายให้ลุ้นรับโชค โดยในส่วนของร้านสมาคมแม่บ้านมหาดไทย มีสินค้าคุณภาพจากจังหวัดต่าง ๆ ทั่วประเทศหลายรายการ มาจัดจําหน่าย เพื่อนํารายได้สมทบทุนสภากาชาดไทย และในเวลา 14.00 น. วันนี้ จะเป็นการหมุนวงล้อสลากบํารุงสภากาชาดไทย ประจําปี 2564 โดยทุกท่านสามารถรับชมและลุ้นรางวัลได้ทางเว็บไซต์งานกาชาดดังกล่าว
รัฐบาลไทย-ข่าวทำเนียบรัฐบาล-รัฐบาลมุ่งขับเคลื่อนเป้าหมายประเทศในการลดก๊าซเรือนกระจก ขอทุกคนร่วมมือประหยัดพลังงาน - เพิ่มประสิทธิภาพการใช้พลังงาน
วันอาทิตย์ที่ 5 มิถุนายน 2565
รัฐบาลมุ่งขับเคลื่อนเป้าหมายประเทศในการลดก๊าซเรือนกระจก ขอทุกคนร่วมมือประหยัดพลังงาน - เพิ่มประสิทธิภาพการใช้พลังงาน
.....
ในปี พ.ศ. 2573 ประเทศไทยตั้งเป้าหมายการลดก๊าซเรือนกระจกให้ได้ร้อยละ 40 เพื่อเดินหน้าสู่เป้าหมาย Net-Zero Carbon Emission ตามที่ได้ประกาศเจตนารมณ์ไว้ในการประชุม COP26 พร้อมส่งเสริมการใช้พลังงานหมุนเวียนที่เป็นมิตรต่อสิ่งแวดล้อม ผลักดันการใช้รถยนต์พลังงานไฟฟ้า (EV) ควบคู่กับการสร้างสถานีอัดประจุยานยนต์ไฟฟ้าสาธารณะแบบ Fast charge และสถานีสับเปลี่ยนแบตเตอรี่สําหรับรถจักรยานยนต์ไฟฟ้า ฯลฯ
.
พร้อมลดความเหลื่อมล้ําในสังคม ให้ประชาชนเข้าถึงสาธารณูปโภคพื้นฐานได้อย่างเท่าเทียมและทั่วถึง สร้างความมั่นคงระบบไฟฟ้า และบริหารจัดการน้ําในพื้นที่ของประเทศ
.
อ่านเพิ่มเติม คลิกhttps://www.thaigov.go.th/news/contents/details/55138
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ท่วมลดลง! กรมทางหลวง รายงานสถานการณ์อุทกภัยบนทางหลวงวันที่ 15 ต.ค. 64 วลา 13.30 น.
วันศุกร์ที่ 15 ตุลาคม 2564
ท่วมลดลง! กรมทางหลวง รายงานสถานการณ์อุทกภัยบนทางหลวงวันที่ 15 ต.ค. 64 วลา 13.30 น.
างหลวงถูกน้ําท่วม/ดินสไลด์ และสะพานชํารุดจํานวน 9 จังหวัด ( 24 สายทาง 44 แห่ง) ได้แก่ จ.ขอนแก่น จ.มหาสารคาม จ.นนทบุรี จ.อ่างทอง จ.พระนครศรีอยุธยา จ.สุพรรณบุรี จ.สมุทรปราการ จ.ปราจีนบุรี และ จ.สระแก้ว โดยการจราจรผ่านไม่ได้ 14 แห่ง
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม มอบให้หน่วยงานในสังกัดในการติดตามสถานการณ์อุทกภัยตลอด 24 ชั่วโมง ขณะนี้พบว่า สถานการณ์ประจําวันที่ 15 ตุลาคม 2564 เวลา 13.30 น. ทางหลวงถูกน้ําท่วม ดินสไลด์
และสะพานชํารุดจํานวน 9 จังหวัด 24 สายทาง 44 แห่ง การจราจรผ่านไม่ได้ 14 แห่ง ดังนี้
1. จังหวัดขอนแก่น (การจราจรผ่านไม่ได้ 3 แห่ง)
- ทล.2 ท่าพระ - ขอนแก่น ช่วง กม. ที่ 329+913 (จุดกลับรถใต้สะพานกุดกว้าง) ระดับน้ําสูง 230 เซนติเมตร
- ทล.2065 พล - ลําชี ช่วง กม. ที่ 33+625 น้ํากัดเซาะคันทางสไลด์
- ทล.2065 พล - ลําชี ช่วง กม. ที่ 33+785 น้ํากัดเซาะคันทางสไลด์
2. จังหวัดมหาสารคาม (การจราจรผ่านไม่ได้ 1 แห่ง)
- ทล.213 มหาสารคาม - หนองขอน ช่วง กม. ที่ 5+530 (อุโมงค์ท่าขอนยาง) ระดับน้ําสูง 210 เซนติเมตร
3. จังหวัดนนทบุรี (การจราจรผ่านไม่ได้ 3 แห่ง)
- ทล. 302 สะพานพระนั่งเกล้า-ต่างระดับบางใหญ่ ช่วง กม. ที่ 16+950 (จุดกลับรถใต้สะพานคลองบางแพรก) ระดับน้ําสูง 30 - 40 เซนติเมตร
- ทล. 302 สะพานพระนั่งเกล้า-ต่างระดับบางใหญ่ ช่วง กม. ที่ 17+000 (จุดกลับรถใต้สะพานคลองบางแพรกเพื่อมุ่งหน้าถนนกาญจนาภิเษก) ระดับน้ําสูง 30 - 40 เซนติเมตร
- ทล.307 แยกสวนสมเด็จ - สะพานนนทบุรี ช่วง กม. ที่ 0+942 (จุดกลับรถใต้สะพานนนทบุรี) ระดับน้ําสูง 20 เซนติเมตร
4. จังหวัดอ่างทอง (การจราจรผ่านไม่ได้ 2 แห่ง)
- ทล.32 นครหลวง - อ่างทอง ช่วง กม. ที่ 32+607 (จุดกลับรถคลองกะท่อ)
ระดับน้ําสูง 120 เซนติเมตร
- ทล.32 นครหลวง - อ่างทอง ช่วง กม. ที่ 33+200 (จุดกลับรถวัดค่าย) ระดับน้ําสูง
40 เซนติเมตร
5. จังหวัดพระนครศรีอยุธยา (การจราจรผ่านไม่ได้ 3 แห่ง)
- ทล.347 บางกระสั้น - บางปะหัน ช่วง กม. ที่ 40+860 (จุดกลับรถใต้สะพานข้ามแม่น้ําเจ้าพระยา) ระดับน้ําสูง 15 - 20 เซนติเมตร
- ทล.3263 อยุธยา - ไผ่กองดิน ช่วง กม. ที่ 10+940 (จุดกลับรถใต้สะพานสีกุก)
ระดับน้ําสูง165 เซนติเมตร
- ทล.3263 อยุธยา - ไผ่กองดิน ช่วง กม. ที่ 11+100 (จุดกลับรถใต้สะพานสีกุก)
ระดับน้ําสูง165 เซนติเมตร
6. จังหวัดสุพรรณบุรี (การจราจรผ่านไม่ได้ 2 แห่ง)
- ทล.33 สุพรรณบุรี - นาคู ช่วง กม. ที่ 9+886 สะพานคลองทับน้ํา ระดับน้ําสูง
85 เซนติเมตร
- ทล.340 สาลี - สุพรรณบุรี ช่วง กม. ที่ 59+674 สะพานศาลเจ้าแม่ทับทิม ระดับน้ําสูง
125 เซนติเมตร
ทั้งนี้ ขอให้ประชาชนผู้ใช้เส้นทางเดินทางด้วยความระมัดระวังเพื่อความปลอดภัย พร้อมขอให้ปฏิบัติตามป้ายเตือน ป้ายแนะนําและคําแนะนําของเจ้าหน้าที่อย่างเคร่งครัด และหากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง โทร.1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ทวิตเตอร์กรมทางหลวง @prdoh1
รัฐบาลไทย-ข่าวทำเนียบรัฐบาล-ปลัด สธ.นำชาวสาธารณสุขทำพิธีเนื่องในวันคล้ายวันสถาปนากระทรวง ครบรอบ 79 ปี
วันเสาร์ที่ 27 พฤศจิกายน 2564
ปลัด สธ.นําชาวสาธารณสุขทําพิธีเนื่องในวันคล้ายวันสถาปนากระทรวง ครบรอบ 79 ปี
ปลัดกระทรวงสาธารณสุข นําคณะผู้บริหาร ข้าราชการและเจ้าหน้าที่ ถวายสักการะพระอนุสาวรีย์ สมเด็จพระเจ้าบรมวงศ์เธอ กรมพระยาชัยนาทนเรนทร อธิบดีกรมสาธารณสุขพระองค์แรก เนื่องในวันคล้ายวันสถาปนากระทรวงสาธารณสุข
ปลัดกระทรวงสาธารณสุข นําคณะผู้บริหาร ข้าราชการและเจ้าหน้าที่ ถวายสักการะพระอนุสาวรีย์ สมเด็จพระเจ้าบรมวงศ์เธอ กรมพระยาชัยนาทนเรนทร อธิบดีกรมสาธารณสุขพระองค์แรก เนื่องในวันคล้ายวันสถาปนากระทรวงสาธารณสุข พร้อมจัดนิทรรศการเทิดพระเกียรติ และสัปดาห์รณรงค์ฉีดวัคซีนโควิด19 เพื่อให้บรรลุเป้าหมาย 100 ล้านโดส รองรับการเปิดประเทศอย่างปลอดภัย
เช้าวันนี้ (27 พฤศจิกายน 2564) ที่บริเวณลานพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยคณะผู้บริหาร ข้าราชการ เจ้าหน้าที่สาธารณสุข ผู้แทนหน่วยงาน สมาคม องค์กรต่างๆ ร่วมพิธีวางพานพุ่มถวายสักการะพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร และพิธีสดัปกรณ์ ทําบุญอุทิศส่วนกุศลให้ข้าราชการและเจ้าหน้าที่กระทรวงสาธารณสุขที่ล่วงลับไปแล้ว โดยตลอดกิจกรรมได้ปฏิบัติตามมาตรการป้องกันและควบคุมการระบาดของโรคโควิด 19
นายแพทย์เกียรติภูมิ กล่าวว่า กระทรวงสาธารณสุขถือกําเนิดขึ้นด้วยพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว ที่ทรงมีพระราชดําริให้รวมกิจการแพทย์และการสุขาภิบาลที่แยกอยู่ในกระทรวงมหาดไทยและกระทรวงนครบาลเข้าไว้ด้วยกัน และเปลี่ยนชื่อจากกรมประชาภิบาลเป็นกรมสาธารณสุข เมื่อวันที่ 27 พฤศจิกายน 2461 พร้อมทั้งทรงพระกรุณาโปรดเกล้าโปรดกระหม่อม ให้พระเจ้าน้องยาเธอกรมหมื่นชัยนาทนเรนทร เป็นอธิบดีกรมสาธารณสุขพระองค์แรก ซึ่งพระองค์ทรงบําเพ็ญพระกรณียกิจเพื่อให้การแพทย์การสาธารณสุข เจริญก้าวหน้าทัดเทียมนานาอารยะประเทศมาโดยตลอด และได้รับการยกฐานะเป็นกระทรวงสาธารณสุข เมื่อวันที่ 10 มีนาคม พ.ศ.2485 ก่อนที่คณะรัฐมนตรีจะเห็นชอบให้เปลี่ยนวันสถาปนาจาก 10 มีนาคม มาเป็นวันที่ 27 พฤศจิกายน ซึ่งเป็นวันที่มีการสถาปนากรมสาธารณสุขเป็นครั้งแรก ตั้งแต่ปี พ.ศ.2509 เป็นต้นมา โดยในปีนี้ กระทรวงสาธารณสุขมีอายุครบ 79 ปี
โดยในปีนี้ นอกจากพิธีวางพานพุ่ม พิธีสดับปกรณ์ และการจัดนิทรรศการเฉลิมพระเกียรติ สมเด็จพระเจ้าบรมวงศ์เธอ กรมพระยาชัยนาทนเรนทร แล้ว กระทรวงสาธารณสุขยังใช้โอกาสวันคล้ายวันสถาปนากระทรวงจัดกิจกรรมสัปดาห์รณรงค์การฉีดวัคซีนโควิด 19 ระหว่างวันที่ 27 พฤศจิกายน - 5 ธันวาคม 2564 เพื่อเร่งรัดการฉีดวัคซีนในผู้ที่ยังไม่ได้รับวัคซีนทุกกลุ่ม โดยเฉพาะผู้สูงอายุ ผู้ป่วยติดเตียง และขยายการฉีดวัคซีนให้แก่ กลุ่มแรงงานต่างด้าว ให้บรรลุเป้าหมาย 100 ล้านโดส เพิ่มความครอบคลุมวัคซีนให้ถึง 70% ของประชากร ซึ่งจะช่วยควบคุมการแพร่ระบาด และทําให้สามารถเดินหน้าเปิดประเทศได้อย่างปลอดภัย
********************************* 27 พฤศจิกายน 2564
รัฐบาลไทย-ข่าวทำเนียบรัฐบาล-​ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
วันพฤหัสบดีที่ 2 มิถุนายน 2565
​ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
​ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
วันนี้ (2 มิถุนายน 2565) เวลา 8.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม โดยมีนายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และคณะผู้บริหารเข้าร่วมประชุม ณ ห้องประชุม อก.1 อาคารสํานักงานปลัดกระทรวงอุตสาหกรรม
โดยที่ประชุมได้ร่วมแสดงความยินดีกับผู้ตรวจราชการกระทรวงอุตสาหกรรม 1 ท่าน คือ นายทาวัน ทวีถาวรสวัสดิ์ รับทราบแนวทางการชี้แจงร่าง พรบ. งบประมาณรายจ่ายประจําปีงบประมาณ ๒๕๖๖ ภาพรวมการเบิกจ่ายงบประมาณประจําปีงบประมาณ ๒๕๖๕ สถานการณ์โควิด -๑๙ ในสถานประกอบการซึ่งมีแนวโน้มดีขึ้น ข้อมูลสถานการณ์ผลผลิตอ้อย ฤดูกาลผลิตปี 2564-2565 ความก้าวหน้าการปล่อยสินเชื่อกองทุนเอสเอ็มอีตามแนวประชารัฐ